C.

Za Dodatkom 6-C se vstavi naslednji dodatek: „DODATEK 6-C3 VALIDACIJSKI KONTROLNI SEZNAM ZA ACC3 Imenovanje ACC3 (prevoznik, ki prevaža letalski tovor ali pošto v Unijo z letališča tretje države) je pogoj za prevažanje letalskega tovora ali letalske pošte v Evropsko unijo (EU) (4) ali Islandijo, Norveško in Švico ter je zahtevano v Uredbi (EU) št. 185/2010, kakor je bila spremenjena z Izvedbeno uredbo Komisije (EU) št. 859/2011 (5). Imenovanje ACC3 je praviloma (6) potrebno za vse lete, ki prevažajo tovor ali pošto zaradi prevoza, tranzita ali razkladanja na letališčih EU/EGP. Pristojni organi držav članic Evropske unije, Islandije, Norveške in Švice so vsak zase odgovorni za imenovanje določenih letalskih prevoznikov za ACC3. Imenovanje temelji na programu varovanja letalskega prevoznika in na preverjanju izvajanja na kraju samem skladno s cilji iz tega validacijskega kontrolnega seznama. Kontrolni seznam je instrument, ki ga uporablja potrjevalec ukrepov varovanja v letalstvu EU za ocenjevanje ravni varovanja, ki jo za letalski tovor ali letalsko pošto, namenjeno v EU/EGP (7), uporabi ali je zanjo odgovoren ACC3 ali letalski prevoznik, ki zaprosi za imenovanje ACC3. Poročilo o potrjevanju se predloži organu, ki je pristojen za imenovanje, in potrjenemu subjektu najpozneje v enem mesecu po preverjanju na kraju samem. Poročilo o potrjevanju vsebuje vsaj naslednje sestavne dele: — izpolnjen kontrolni seznam s podpisom potrjevalca ukrepov varovanja v letalstvu EU in pripombami potrjenega subjekta, če je to ustrezno, — izjavo o obveznostih (Dodatek 6-H1 iz Priloge k Uredbi (EU) št. 185/2010) s podpisom potrjenega subjekta in — izjavo o neodvisnosti (Dodatek 11-A iz Priloge k Uredbi (EU) št. 185/2010) v zvezi s potrjenim subjektom s podpisom potrjevalca ukrepov varovanja v letalstvu EU. Dokazilo o celovitosti poročila o potrjevanju so številčenje strani, datum potrditve ukrepov varovanja v letalstvu EU ter parafe potrjevalca in potrjenega subjekta na vsaki strani. Privzeti jezik poročila o potrjevanju je angleščina. Del 3 – Program varovanja letalskega prevoznika, del 6 – Baza podatkov, del 7 – Varnostni pregledi in del 8 – Tovor ali pošta z visokim tveganjem (HRCM) se ocenijo na podlagi zahtev iz poglavij 6.7 in 6.8 Uredbe (EU) št. 185/2010. Izhodiščni standardi za druge dele so standardi in priporočene prakse (SARP) iz Priloge 17 h Konvenciji o mednarodnem civilnem letalstvu ter navodila iz Varnostnega priročnika ICAO (Doc 8973 – dokument z omejenim dostopom). Opombe za izpolnjevanje: — Izpolniti je treba vse dele kontrolnega seznama. Če podatki niso na voljo, je treba to pojasniti. — Potrjevalec ukrepov varovanja v letalstvu EU po vsakem delu ugotovi, ali in do kakšne mere so izpolnjeni cilji tega dela. DEL 1 Identifikacija potrjenega subjekta in potrjevalca 1.1 Datum(-i) potrjevanja Uporabite natančno obliko datuma, kot je od 01.10.2012 do 02.10.2012. dd/mm/llll 1.2 Datum prejšnjega potrjevanja in enotna črkovno-številčna oznaka (UAI) ACC3, če je na voljo. dd/mm/llll UAI 1.3 Podatki o potrjevalcu ukrepov varovanja v letalstvu Ime Podjetje/organizacija/organ UAI Elektronski naslov Telefonska številka – vključno z mednarodno dohodno številko 1.4 Ime letalskega prevoznika, ki se potrjuje. Ime Spričevalo letalskega prevoznika (AOC), izdano v (ime države) Oznaka IATA (Mednarodno združenje letalskih prevoznikov) ali oznaka ICAO (Mednarodna organizacija civilnega letalstva), če letalski prevoznik nima oznake IATA. Navedite, katera oznaka. Država, ki je odgovorna za imenovanje letalskega prevoznika za ACC3. 1.5 Podatki o lokaciji letališča tretje države, ki se potrjuje, ali objektov za tovor/pošto, povezanih z letališčem. Ime Oznaka IATA (ali ICAO) letališča Država 1.6 Poslovna dejavnost letalskega prevoznika – navesti je mogoče več dejavnosti: (a) prevoznik, ki prevaža potnike in tovor/pošto; (b) prevoznik, ki prevaža le tovor in pošto; (c) prevoznik, ki prevaža le tovor; (d) prevoznik, ki prevaža le pošto; (e) integrator; (f) čarterski prevoznik. 1.7 Ime in naziv osebe, ki je odgovorna za varovanje letalskega tovora/letalske pošte tretje države. Ime Naziv delovnega mesta Elektronski naslov Telefonska številka – vključno z mednarodno dohodno številko 1.8 Naslov glavnega urada letalskega prevoznika zadevnega letališča Številka/enota/zgradba/letališče Ulica Kraj Poštna številka Zvezna dežela (če je ustrezno) Država 1.9 Naslov glavnega urada letalskega prevoznika, npr. sedeža družbe Številka/enota/zgradba/letališče Ulica Kraj Poštna številka Zvezna dežela (če je ustrezno) Država DEL 2 Organizacija in odgovornosti ACC3 na letališču Cilj: V EU/EGP se ne prevaža letalski tovor ali pošta, ki ni varnostno nadzorovana. Podrobnosti o takšnem nadzoru vsebujejo naslednji deli kontrolnega seznama. ACC3 ne sprejme tovora ali pošte za prevoz na zrakoplovu, ki je namenjen v EU, če regulirani agent, potrjen za ukrepe varovanja v letalstvu EU, znani pošiljatelj, potrjen za ukrepe varovanja v letalstvu EU, ali stalni pošiljatelj reguliranega agenta, potrjenega za ukrepe varovanja v letalstvu EU, ni potrdil in utemeljil uporabe varnostnega pregleda ali drugega varnostnega nadzora, ali pa se takšne pošiljke varnostno pregledajo v skladu s predpisi EU. ACC3 ima na voljo postopek, s katerim zagotavlja, da se za ves letalski tovor in letalsko pošto, ki sta namenjena v EU/EGP, uporablja ustrezen varnostni nadzor, razen če sta izvzeta iz varnostnega pregleda v skladu z zakonodajo Unije, in da je tovor ali pošta po varnostnem pregledu zavarovana do natovora na zrakoplov. Varnostni nadzor zajema: — fizični varnostni pregled, ki je takšne ravni, da se ustrezno zagotovi, da v pošiljki niso skriti nobeni prepovedani predmeti, ali — drugi varnostni nadzor, ki je del postopka za varno dobavno verigo in ga uporabljajo regulirani agenti ali znani pošiljatelji, potrjeni za ukrepe varovanja v letalstvu EU, ali stalni pošiljatelj reguliranega agenta, potrjenega za ukrepe varovanja v letalstvu EU, in ki ustrezno zagotovi, da v pošiljki niso skriti nobeni prepovedani predmeti. Sklic: točka 6.8.3 2.1 Ali je letalski prevoznik določil postopek, s katerim zagotavlja, da se za letalski tovor ali letalsko pošto opravi ustrezni varnostni nadzor, preden se natovori na zrakoplov, namenjen v EU/EGP? DA ali NE Če je odgovor pritrdilen, opišite postopek. 2.2 Ali je letalski prevoznik ali v njegovem imenu subjekt, ki je določen v varnostnem programu letalskega prevoznika, opravil varnostni nadzor? Če je odgovor pritrdilen, navedite podrobnosti. Če je odgovor nikalen, kateri subjekti, ki niso vključeni v program varovanja letalskega prevoznika, opravljajo varnostni nadzor letalskega tovora ali pošte, ki jo ta letalski prevoznik prevaža v EU/EGP? Navedite vrsto teh subjektov in podrobnosti: — zasebni izvajalec, — podjetje, ki ga regulira država, — državna služba ali organ za varnostne preglede, — drugo. 2.3 S katerimi instrumenti in navodili letalski prevoznik zagotavlja, da se varnostni nadzor izvaja na zahtevan način? 2.4 Ali lahko letalski prevoznik zahteva ustrezni varnostni nadzor, če varnostni pregled izvajajo subjekti, ki niso zajeti v programu varovanja letalskega prevoznika, npr. državne službe? DA ali NE Če je odgovor nikalen, navedite podrobnosti. 2.5 Ali je bil za reguliranega agenta/znanega pošiljatelja v državi letališča, kjer poteka potrjevanje, zagotovljen program za letalski tovor in pošto v skladu s standardi ICAO? Če je odgovor pritrdilen, opišite elemente programa in kako je bil zagotovljen. 2.6 Zaključek in splošne pripombe o zanesljivosti, prepričljivosti in vzdržljivosti postopka Pripombe letalskega prevoznika Pripombe potrjevalca ukrepov varovanja v letalstvu EU DEL 3 Program varovanja letalskega prevoznika Cilj: ACC3 poskrbi, da njegov program varovanja vključuje vse ukrepe za varovanje na področju letalstva, ki so ustrezni in zadostni za letalski tovor in pošto, ki se prevaža v EU. Program varovanja in zadevna dokumentacija letalskega prevoznika sta podlaga za varnostni nadzor, ki se opravlja v skladu s ciljem tega kontrolnega seznama. Letalski prevoznik lahko potrjevalcu ukrepov varovanja v letalstvu EU vnaprej predloži dokumentacijo, da bi se lahko ta pred obiskom na kraju samem seznanil s podrobnostmi o lokacijah, ki bodo obiskane. Sklic: točka 6.8.2.1 in Dodatek 6-G Opomba: Naslednje točke, navedene v Dodatku 6-G iz Priloge k Uredbi (EU) št. 185/2010, je treba ustrezno obravnavati: (a) opis ukrepov za letalski tovor in pošto; (b) postopki za prevzem; (c) načrt in merila reguliranega agenta; (d) načrt in merila znanega pošiljatelja; (e) načrt in merila stalnega pošiljatelja; (f) standard varnostnega in fizičnega pregleda; (g) kraj varnostnega in fizičnega pregleda; (h) informacije o opremi za pregledovanje; (i) informacije o operaterju ali izvajalcu storitev; (j) seznam izvzetij iz varnostnega ali fizičnega pregleda; (k) ravnanje s tovorom in pošto z visokim tveganjem. 3.1 Program varovanja letalskega prevoznika Datum – uporabite natančno obliko datuma dd/mm/llll Različica Ali je bil program že predložen pristojnemu organu EU/EGP? Če je odgovor pritrdilen, kdaj je bil predložen za imenovanje za ACC3? Za druge namene? 3.2 Ali program varovanja v zadostni meri vsebuje elemente iz zgornjega seznama? DA ali NE Če je odgovor nikalen, opišite, zakaj, in podrobno navedite razloge. 3.3 Ali so ukrepi varovanja v letalstvu, ki so opisani v programu varovanja, ustrezni in zadostni za varovanje letalskega tovora/letalske pošte, namenjene v EU/EGP, v skladu z zahtevanimi standardi? DA ali NE Če je odgovor nikalen, opišite, zakaj, in podrobno navedite razloge. 3.4 Zaključek: Ali je program varovanja prepričljiv, vzdržljiv in popoln? DA ali NE Če je odgovor nikalen, navedite razloge. Pripombe letalskega prevoznika Pripombe potrjevalca ukrepov varovanja v letalstvu EU DEL 4 Zaposlovanje in usposabljanje osebja Cilj: ACC3 imenuje za delo na področju varovanja letalskega tovora ali letalske pošte odgovorno in usposobljeno osebje. Osebje, ki ima dostop do varovanega letalskega tovora, ima vse potrebne sposobnosti za izvajanje svojih nalog in je ustrezno usposobljeno. Za doseganje navedenega cilja ima ACC3 na voljo postopek, s katerim zagotavlja, da so ali so bile za celotno osebje (stalno, začasno, osebje iz agencije, vozniki itd.), ki ima neposredni dostop brez spremstva do letalskega tovora/letalske pošte, na kateri se izvaja ali je bil opravljen varnostni nadzor: — opravljena uvodna in periodična predzaposlitvena preverjanja in/ali preverjanja ozadja, ki so skladna vsaj z zahtevami lokalnih organov za letališče, ki se potrjuje, in — je osebje končalo uvodno usposabljanje in usposabljanje za obnovitev znanja s področja varovanja, da spozna svoje odgovornosti na področju varovanja v skladu z zahtevami lokalnih organov za letališče, ki se potrjuje. Sklic: točka 6.8.3.1 Opomba: — Preverjanje ozadja pomeni preverjanje identitete in preteklih izkušenj osebe, ki vključuje, če je to zakonsko dovoljeno, njeno morebitno kriminalno preteklost kot del ocene primernosti osebe za izvajanje varnostnega nadzora in/ali dostop brez spremstva do varnostnih območij omejenega gibanja (opredelitev iz Priloge 17 k ICAO). — S predzaposlitvenim preverjanjem se ugotovi identiteta osebe na podlagi dokumentarnega dokazila, preverjanje vključuje tudi zaposlitev, izobrazbo in morebitne vrzeli vsaj v preteklih petih letih, poleg tega mora oseba v okviru preverjanja podpisati izjavo s podrobnostmi o morebitni kriminalni preteklosti v vseh državah stalnega prebivališča vsaj za preteklih pet let (definicija Unije). 4.1 Ali je na voljo postopek, s katerim se zagotovi, da se za vso osebje, ki ima neposredni dostop brez spremstva do varovanega letalskega tovora/letalske pošte, opravijo predzaposlitvena preverjanja, s katerimi se ocenita ozadje in usposobljenost? DA ali NE Če je odgovor pritrdilen, navedite število preteklih let, ki so bila upoštevana pri predzaposlitvenem preverjanju, in navedite, kateri subjekt ga izvaja. 4.2 Ali ta postopek vključuje: — preverjanje ozadja, — predzaposlitveno preverjanje, — preverjanje kazenskih evidenc, — intervjuje, — drugo (navedite podrobnosti). Razložite elemente, navedite, kateri subjekt izvaja te elemente, in po potrebi navedite upoštevan pretekli časovni okvir. 4.3 Ali je na voljo postopek, s katerim se zagotovi, da se za osebo, odgovorno za izvajanje in nadzor izvajanja varnostnega nadzora na lokaciji, opravi predzaposlitveno preverjanje, s katerim se ocenita ozadje in usposobljenost? DA ali NE Če je odgovor pritrdilen, navedite število preteklih let, ki so bila upoštevana pri predzaposlitvenem preverjanju, in navedite, kateri subjekt ga izvaja. 4.4 Ali ta postopek vključuje: — preverjanje ozadja, — predzaposlitveno preverjanje, — preverjanje kazenskih evidenc, — intervjuje, — drugo (navedite podrobnosti). Razložite elemente, navedite, kateri subjekt izvaja te elemente, in po potrebi navedite upoštevan pretekli časovni okvir. 4.5 Ali osebje, ki ima neposredni dostop brez spremstva do varovanega letalskega tovora/letalske pošte, pred izdajo dovoljenja za dostop do varovanega letalskega tovora/letalske pošte opravi usposabljanje s področja varovanja? DA ali NE Če je odgovor pritrdilen, opišite elemente in trajanje usposabljanja. 4.6 Ali osebje, ki prevzema, varnostno pregleduje in/ali varuje letalski tovor/letalsko pošto, opravi posebno usposabljanje, povezano z delovnim mestom? DA ali NE Če je odgovor pritrdilen, opišite elemente in trajanje tečajev usposabljanja. 4.7 Ali osebje iz točk 4.5 in 4.6 opravi usposabljanje za obnavljanje znanja? DA ali NE Če je odgovor pritrdilen, navedite elemente in pogostost usposabljanja za obnavljanje znanja. 4.8 Zaključek: Ali ukrepi za zaposlovanje in usposabljanje osebja zagotavljajo, da je bilo celotno osebje, ki ima dostop do varovanega letalskega tovora/letalske pošte, ustrezno imenovano in usposobljeno do takšne mere, da pozna svoje odgovornosti na področju varovanja? DA ali NE Če je odgovor nikalen, navedite razloge. Pripombe letalskega prevoznika Pripombe potrjevalca ukrepov varovanja v letalstvu EU DEL 5 Postopki za prevzem Cilj: ACC3 ima na voljo postopek, s katerim ob prevzemu pošiljke oceni in preveri njen varnostni status v zvezi s prejšnjim nadzorom. Postopek zajema naslednje elemente: — preveritev, ali pošiljko dostavlja oseba, ki jo je imenoval regulirani agent ali znani pošiljatelj, potrjen za ukrepe varovanja v letalstvu EU, ki je naveden v bazi podatkov (del 6), ali stalni pošiljatelj takšnega reguliranega agenta, — preveritev, ali se pošiljka predloži z vsemi zahtevanimi varnostnimi podatki (letalski tovorni list in podatki o varnostnem statusu na papirju ali v elektronski obliki), ki ustrezajo dostavljenemu letalskemu tovoru in poštnim pošiljkam, — preveritev, ali na pošiljki ni nobenih znakov nedovoljenih posegov, in — preveritev, ali je treba pošiljko obravnavati kot tovor in pošto z visokim tveganjem (HRCM). Sklic: točka 6.8.3.1 Opomba: — Regulirani agent ali znani pošiljatelj je subjekt, ki ravna s tovorom in ga je uspešno potrdil potrjevalec ukrepov varovanja v letalstvu EU ali katerega ukrepi varovanja so bili vključeni v program varovanja v EU potrjenega ACC3 (v tem primeru je ACC3 soodgovoren za ukrepe varovanja). — Stalni pošiljatelj je subjekt, ki ravna s tovorom za svoj račun v okviru odgovornosti reguliranega agenta, potrjenega za ukrepe varovanja v letalstvu EU. Ta regulirani agent je v celoti odgovoren za varnostni nadzor, ki ga opravlja stalni pošiljatelj. — Imenovana oseba pomeni osebo, ki je bila zadolžena za dostavo letalskega tovora ali letalske pošte letalskemu prevozniku. Oseba, ki dostavlja pošiljko letalskemu prevozniku, predloži osebno izkaznico, potni list, vozniško dovoljenje ali drugi dokument s svojo fotografijo, ki ga je izdal ali priznal nacionalni organ. 5.1 Ali letalski prevoznik pri neposrednem prevzemanju pošiljke ugotavlja, ali prihaja od reguliranega agenta, znanega pošiljatelja ali stalnega pošiljatelja, ki je potrjen ali priznan v skladu z zakonodajo Unije o letalskem tovoru in naveden v bazi podatkov, ki jo vodi letalski prevoznik? DA ali NE Če je odgovor pritrdilen, opišite postopek. 5.2 Ali letalski prevoznik pri neposrednem prevzemanju pošiljke ugotavlja, ali je njen namembni kraj letališče v EU/EGP? DA ali NE – razložite. 5.3 Če je odgovor pritrdilen, ali letalski prevoznik pri vsem tovoru ali pošti izvede enak varnostni nadzor, kadar je njen namembni kraj letališče v EU/EGP? DA ali NE Če je odgovor pritrdilen, opišite postopek. 5.4 Ali letalski prevoznik pri neposrednem prevzemanju pošiljke, vključno s pošiljkami, ki se dostavljajo z drugimi vrstami prevoza in ne z letalskim, ugotavlja, ali je treba pošiljko obravnavati kot tovor in pošto z visokim tveganjem (HRCM)? DA ali NE Če je odgovor pritrdilen, kako? Opišite postopek. 5.5 Ali letalski prevoznik pri neposrednem prevzemanju pošiljke ugotavlja, ali je bila zavarovana pred nepooblaščenim posegom in/ali nedovoljenim odpiranjem? DA ali NE Če je odgovor pritrdilen, opišite (plombe, zaklepi itd.). 5.6 Če letalski prevoznik na tej lokaciji prevzema letalski tovor/letalsko pošto, namenjeno za tranzit (tovor/pošto, ki se odpremi z istim zrakoplovom, s katerim je prispela), ali na podlagi danih podatkov ugotavlja, ali je treba opraviti dodatni varnostni nadzor ali ne? DA ali NE Če je odgovor pritrdilen, kako se to ugotavlja? Če je odgovor nikalen, kakšen nadzor se opravi za zagotavljanje varovanja tovora in pošte, namenjene v EU/EGP? 5.7 Če letalski prevoznik na tej lokaciji prevzema letalski tovor/letalsko pošto, namenjeno za prevoz (tovor/pošto, ki se odpremi z zrakoplovom, ki ni zrakoplov, s katerim je prispela), ali na podlagi danih podatkov ugotavlja, ali je treba opraviti dodatni varnostni nadzor ali ne? DA ali NE Če je odgovor pritrdilen, kako se to ugotavlja? Če je odgovor nikalen, kakšen nadzor se opravi za zagotavljanje varovanja tovora in pošte, namenjene v EU/EGP? 5.8 Ali mora oseba, ki letalskemu prevozniku dostavlja varovan znani letalski tovor, predložiti uradni identifikacijski dokument s fotografijo? DA ali NE 5.9 Zaključek: Ali postopki za prevzem zadoščajo za ugotavljanje, ali letalski tovor oziroma letalska pošta prihaja iz varne dobavne verige oziroma jo je treba varnostno pregledati? DA ali NE Če je odgovor nikalen, navedite razloge. Pripombe letalskega prevoznika Pripombe potrjevalca ukrepov varovanja v letalstvu EU DEL 6 Baza podatkov Cilj: Če ACC3 ni treba opraviti stoodstotnega varnostnega pregleda letalskega tovora ali letalske pošte, ki je namenjena v EU/EGP, poskrbi, da tovor ali pošta prihaja od reguliranega agenta ali znanega pošiljatelja, potrjenega za ukrepe varovanja v letalstvu EU, ali od stalnega pošiljatelja reguliranega agenta. Zaradi spremljanja revizijske sledi, pomembne za varovanje, ACC3 vzdržuje bazo podatkov z naslednjimi podatki o vsakem subjektu ali osebi, od katere neposredno prevzema tovor ali pošto: — status zadevnega subjekta (regulirani agent ali znani pošiljatelj), — podatki o podjetju, vključno z dejanskim službenim naslovom, — vrsta poslovne dejavnosti, razen poslovno občutljivih informacij, — kontaktni podatki, vključno s podatki o osebi(-ah), odgovorni(-h) za varovanje, — matična številka podjetja, če se uporablja. Pri prevzemanju letalskega tovora ali pošte mora ACC3 preveriti, ali je subjekt naveden v bazi podatkov. Če subjekt ni vključen v bazo podatkov, bo treba letalski tovor ali letalsko pošto, ki jo dostavi, pred natovarjanjem varnostno pregledati. Sklic: točki 6.8.4.1 in 6.8.4.3 6.1 Ali letalski prevoznik vzdržuje bazo podatkov, ki po potrebi vsebuje zgoraj navedene podatke o: — reguliranih agentih, potrjenih za ukrepe varovanja v letalstvu EU, — znanih pošiljateljih, potrjenih za ukrepe varovanja v letalstvu EU, — stalnih pošiljateljih reguliranega agenta (prostovoljno)? DA ali NE Če je odgovor pritrdilen, opišite bazo podatkov. Če je odgovor nikalen, pojasnite, zakaj. 6.2 Ali ima osebje, ki prevzema letalski tovor ali letalsko pošto, enostaven dostop do baze podatkov? DA ali NE Če je odgovor pritrdilen, opišite postopek. 6.3 Ali se baza podatkov redno posodablja, da zagotavlja zanesljive podatke osebju, ki prevzema letalski tovor in letalsko pošto? DA ali NE Če je odgovor nikalen, pojasnite. 6.4 Zaključek: Ali letalski prevoznik vzdržuje bazo podatkov, ki zagotavlja popolno preglednost njegovih odnosov do subjektov, od katerih neposredno prejema (varnostno pregledan ali nadzorovan) tovor ali pošto za prevoz v Unijo/EGP? DA ali NE Če je odgovor nikalen, navedite razloge. Pripombe letalskega prevoznika Pripombe potrjevalca ukrepov varovanja v letalstvu EU DEL 7 Varnostni pregled Cilj: Če ACC3 prevzame tovor in pošto od subjekta, ki ni potrjen za ukrepe varovanja v letalstvu EU, ali prejeti tovor od trenutka, ko je bil opravljen varnostni nadzor, ni bil zavarovan pred nepooblaščenim posegom, ACC3 poskrbi, da se ta letalski tovor ali letalska pošta pred natovarjanjem na zrakoplov varnostno pregleda. ACC3 ima na voljo postopek, s katerim zagotovi, da se letalski tovor in letalska pošta, namenjena v EU/EGP zaradi prevoza, tranzita ali razkladanja na letališču Unije, varnostno pregledata s sredstvi ali metodami, navedenimi v zakonodaji EU, do takšne mere, da se ustrezno zagotovi, da ne vsebujeta nobenih prepovedanih predmetov. Če ACC3 letalskega tovora ali letalske pošte varnostno ne pregleda sam, poskrbi, da se opravi ustrezni varnostni pregled v skladu z zahtevami EU. Postopki varnostnega pregleda po potrebi vključujejo obravnavo tovora in pošte, ki sta namenjena za prevoz/tranzit. Če varnostni pregled letalskega tovora ali pošte izvaja pristojni organ v tretji državi ali se izvaja v imenu takšnega pristojnega organa, ACC3, ki prejema takšen letalski tovor ali letalsko pošto od subjekta, to dejstvo navede v svojem programu varovanja in opiše način zagotavljanja ustreznega varnostnega pregleda. Opomba: Čeprav lahko ACC3 v skladu s točko 6.8.3.2 do 30. junija 2014 uporablja najmanj standarde ICAO za izvajanje določb točke 6.8.3.1, se pri potrjevanju ukrepov varovanja v letalstvu EU upoštevajo zahteve EU glede varnostnega pregledovanja, tudi če se potrjevanje izvaja pred 1. julijem 2014. Sklic: točke 6.8.3.1, 6.8.3.2, 6.8.3.3 7.1 Ali je letalski prevoznik ali v njegovem imenu subjekt, ki je določen v programu varovanja letalskega prevoznika, opravil varnostni pregled? Če je odgovor pritrdilen, navedite podrobnosti. Po potrebi navedite podrobnosti subjekta ali subjektov, določenih v programu varovanja letalskega prevoznika: — ime, — naslov, — status AEO, če je to ustrezno. Če je odgovor nikalen, kateri subjekti, ki niso vključeni v program varovanja letalskega prevoznika, opravljajo varnostni pregled letalskega tovora ali pošte, ki jo ta letalski prevoznik prevaža v EU/EGP? Navedite vrsto teh subjektov in podrobnosti: — zasebni izvajalec, — podjetje, ki ga regulira država, — državna služba ali organ za varnostne preglede, — drugo. 7.2 Katere metode varnostnega pregleda se uporabljajo za letalski tovor in letalsko pošto? Navedite, skupaj s podrobnostmi o opremi, ki se uporablja za varnostne preglede letalskega tovora in letalske pošte (proizvajalec, vrsta, različica programske opreme, standard, serijska številka itd.), za vse uporabljene metode. 7.3 Ali je oprema ali metoda (npr. psi za odkrivanje eksplozivov), ki se uporablja, vključena v najnovejši seznam skladnosti EU, ECAC ali TSA? DA ali NE Če je odgovor pritrdilen, navedite podrobnosti. Če je odgovor nikalen, navedite podrobnosti o odobritvi opreme in datum odobritve ter vse navedbe, da je v skladu s standardi EU za opremo. 7.4 Ali je oprema, ki se uporablja, v skladu s proizvajalčevim načrtom delovanja (CONOPS) ter se redno preskuša in vzdržuje? DA ali NE Če je odgovor pritrdilen, opišite postopek. 7.5 Ali se med varnostnim pregledom upošteva vrsta pošiljke? DA ali NE Če je odgovor pritrdilen, opišite, kako se zagotavlja, da se izbrana metoda varnostnega pregleda uporablja do takšne mere, da se ustrezno zagotovi, da v pošiljki niso skriti nobeni prepovedani predmeti. 7.6 Ali je na voljo postopek za reševanje alarma, ki ga povzroči oprema za varnostno pregledovanje? DA ali NE Če je odgovor pritrdilen, opišite postopek za reševanje alarmov, s katerim se ustrezno zagotavlja, da ni prepovedanih predmetov. Če je odgovor nikalen, opišite, kaj se zgodi s pošiljko. 7.7 Ali so kakšne pošiljke izvzete iz varnostnih pregledov? DA ali NE 7.8 Ali kakšna izvzetja niso v skladu s seznamom Unije? DA ali NE Če je odgovor pritrdilen, podrobno opišite. 7.9 Ali je dostop do prostora za varnostni pregled nadzorovan tako, da je dovoljen dostop le pooblaščenemu in usposobljenemu osebju? DA ali NE Če je odgovor pritrdilen, opišite. 7.10 Ali je vzpostavljen nadzor kakovosti in/ali režim preskušanja? DA ali NE Če je odgovor pritrdilen, opišite. 7.11 Zaključek: Ali se letalski tovor/letalska pošta varnostno pregleda z enim od načinov ali metod iz točke 6.2.1 Sklepa 2010/774/EU do takšne mere, da se ustrezno zagotovi, da ne vsebuje nobenih prepovedanih predmetov? DA ali NE Če je odgovor nikalen, navedite razlog. Pripombe letalskega prevoznika Pripombe potrjevalca ukrepov varovanja v letalstvu EU DEL 8 Tovor in pošta z visokim tveganjem (HRCM) Cilj: Pošiljke, ki izvirajo ali se prevažajo iz lokacij, ki jih je EU opredelila kot lokacije z visokim tveganjem, ali kažejo, da je bil na njih izveden bistven poseg, je treba šteti za tovor in pošto z visokim tveganjem (HRCM). Takšne pošiljke je treba varnostno pregledati v skladu s posebnimi navodili. Izhodiščne točke z visokim tveganjem in navodila za varnostne preglede zagotovi pristojni organ EU/EGP, ki je imenoval ACC3. ACC3 ima na voljo postopek, s katerim se zagotavlja, da se tovor in pošta z visokim tveganjem, namenjena v EU/EGP, ugotovita in ustrezno nadzorujeta, kakor je opredeljeno v zakonodaji Unije. ACC3 ohrani stike s pristojnim organom, odgovornim za letališča EU/EGP, na katere prevaža tovor, da bi imel na voljo najnovejše podatke o izhodiščnih točkah z visokim tveganjem. ACC3 uporabi enake ukrepe, ne glede na to, ali prejme tovor in pošto z visokim tveganjem od drugega letalskega prevoznika ali z drugimi vrstami prevoza. Sklic: točki 6.7 in 6.8.3.4 Opomba: Za tovor ali pošto z visokim tveganjem, za katero je bilo odobreno, da se lahko prevaža v EU/EGP, se izda varnostni status ‚SHR‘, kar pomeni varno za potniško, tovorno in poštno letalo v skladu z zahtevami v zvezi z visokim tveganjem. 8.1 Ali osebje letalskega prevoznika, odgovorno za izvajanje varnostnega nadzora, ve, kateri letalski tovor in pošto je treba obravnavati kot tovor in pošto z visokim tveganjem (HRCM)? DA ali NE Če je odgovor pritrdilen, opišite. 8.2 Ali ima letalski prevoznik na voljo postopke za identifikacijo tovora in pošte z visokim tveganjem? DA ali NE Če je odgovor pritrdilen, opišite. 8.3 Ali za tovor in pošto z visokim tveganjem veljajo postopki varnostnega pregleda za tovor in pošto z visokim tveganjem v skladu z zakonodajo EU? DA ali NE Če je odgovor nikalen, navedite postopke, ki se uporabljajo. 8.4 Ali letalski prevoznik po varnostnem pregledu izda izjavo o varnostnem statusu za SHR v dokumentaciji, ki je priložena k pošiljki? DA ali NE Če je odgovor pritrdilen, opišite, kako se izda varnostni status in v katerem dokumentu. 8.5 Zaključek: Ali je letalski prevoznik poskrbel za ustrezen in zadosten postopek, s katerim se zagotovi, da se ves tovor in pošta z visokim tveganjem pred natovarjanjem pravilno obravnavata? DA ali NE Če je odgovor nikalen, navedite razlog. Pripombe letalskega prevoznika Pripombe potrjevalca ukrepov varovanja v letalstvu EU DEL 9 Varovanje Cilj: ACC3 ima na voljo postopke, s katerimi zagotavlja, da je letalski tovor in/ali letalska pošta, namenjena v EU/EGP, zavarovana pred nepooblaščenimi posegi od trenutka, ko je bil opravljen varnostni pregled ali drugi varnostni nadzor, ali od trenutka prevzema po varnostnem pregledu ali varnostnem nadzoru do natovarjanja. Varovanje se lahko zagotavlja z različnimi sredstvi, kot so fizična sredstva (pregrade, zaklenjeni prostori itd.), ljudje (patrulje, usposobljeno osebje itd.) in tehnološka sredstva (video nadzor, alarm ob vdoru itd.). Varovan letalski tovor ali pošta, namenjena v EU/EGP, bi morala biti ločena od letalskega tovora ali pošte, ki ni varovana. Sklic: točka 6.8.3 9.1 Ali je letalski prevoznik ali v njegovem imenu subjekt, ki je določen v programu varovanja letalskega prevoznika, zagotovil varovanje za varovan letalski tovor in letalsko pošto? Če je odgovor pritrdilen, navedite podrobnosti. Če je odgovor nikalen, kateri subjekti, ki niso vključeni v program varovanja letalskega prevoznika, izvajajo ukrepe varovanja za varovan letalski tovor ali pošto, ki jo ta letalski prevoznik prevaža v EU/EGP? Navedite vrsto teh subjektov in podrobnosti: — zasebni izvajalec, — podjetje, ki ga regulira država, — državna služba ali organ za varnostne preglede, — drugo. 9.2 Ali sta na voljo varnostni nadzor in varovanje, da se preprečijo nedovoljeni posegi med postopkom varnostnega pregleda? DA ali NE Če je odgovor pritrdilen, opišite. 9.3 Ali so na voljo postopki, ki zagotavljajo, da je letalski tovor/letalska pošta, ki je namenjena v EU/EGP in na kateri je bil opravljen varnostni nadzor, zavarovana pred nepooblaščenimi posegi od trenutka, ko je bila zavarovana, do natovarjanja? DA ali NE Če je odgovor pritrdilen, opišite, kako je zavarovana. Če je odgovor nikalen, navedite razloge. 9.4 Zaključek: Ali je varovanje dovolj skrbno, da se preprečijo nepooblaščeni posegi? DA ali NE Če je odgovor nikalen, navedite razlog. Pripombe letalskega prevoznika Pripombe potrjevalca ukrepov varovanja v letalstvu EU DEL 10 Spremna dokumentacija Cilj: ACC3 zagotovi, da je: 1. varnostni status pošiljke naveden v priloženi dokumentaciji v obliki letalskega tovornega lista, enakovredne poštne dokumentacije ali ločene izjave, in sicer v elektronski ali pisni obliki, in 2. enotna črkovno-številčna oznaka navedena na dokumentaciji, priloženi k pošiljki, ki se prevaža, v elektronski ali pisni obliki. Sklic: točke 6.3.2.6(d), 6.8.3.4 in 6.8.3.5 Opomba: navedejo se lahko naslednji varnostni statusi: — ‚SPX‘, kar pomeni varno za potniško, tovorno in poštno letalo, ali — ‚SCO‘, kar pomeni varno le za tovorno in poštno letalo, ali — ‚SHR‘, kar pomeni varno za potniško, tovorno in poštno letalo v skladu z zahtevami za visoko tveganje. V odsotnosti reguliranega agenta lahko izjavo o varnostnem statusu izda ACC3 ali letalski prevoznik, ki prihaja iz tretje države, izvzete iz režima ACC3. 10.1 Ali je pošiljkam priložena dokumentacija, ki potrjuje prejšnji in sedanji varnostni nadzor? DA ali NE Če je odgovor pritrdilen, opišite vsebino dokumentacije. Če je odgovor nikalen, razložite zakaj in kako letalski prevoznik obravnava tovor ali pošto kot ‚varno‘, če se natovarja na zrakoplov. 10.2 Ali dokumentacija vsebuje enotno črkovno-številčno oznako ACC3 letalskega prevoznika? DA ali NE Če je odgovor nikalen, pojasnite zakaj. 10.3 Ali je v dokumentaciji naveden varnostni status tovora in kako je bil ta status dosežen? DA ali NE 10.4 Zaključek: Ali dokumentacijski postopek primerno zagotavlja, da sta tovor in pošta opremljena z ustrezno spremno dokumentacijo, v kateri je naveden pravilen varnostni status? DA ali NE Če je odgovor nikalen, navedite razlog. Pripombe letalskega prevoznika Pripombe potrjevalca ukrepov varovanja v letalstvu EU DEL 11 Skladnost Cilj: Ko je potrjevalec ukrepov varovanja v letalstvu EU ocenil prejšnjih deset delov tega kontrolnega seznama, mora ugotoviti, ali njegovo preverjanje na kraju samem ustreza vsebini dela programa varovanja letalskega prevoznika, ki opisuje ukrepe za letalski tovor/letalsko pošto, namenjeno v EU/EGP, in ali varnostni nadzor v zadostni meri izpolnjuje cilje, ki so navedeni v tem kontrolnem seznamu. Pri svojih ugotovitvah razlikujte med štirimi najpomembnejšimi možnimi primeri: 1. program varovanja letalskega prevoznika je skladen z Dodatkom 6-G iz Priloge k Uredbi (EU) št. 185/2010 in preverjanje na kraju samem potrjuje skladnost s ciljem kontrolnega seznama ali 2. program varovanja letalskega prevoznika je skladen z Dodatkom 6-G iz Priloge k Uredbi (EU) št. 185/2010, vendar preverjanje na kraju samem ne potrjuje skladnosti s ciljem kontrolnega seznama, ali 3. program varovanja letalskega prevoznika ni skladen z Dodatkom 6-G iz Priloge k Uredbi (EU) št. 185/2010, vendar preverjanje na kraju samem potrjuje skladnost s ciljem kontrolnega seznama, ali 4. program varovanja letalskega prevoznika ni skladen z Dodatkom 6-G iz Priloge k Uredbi (EU) št. 185/2010 in preverjanje na kraju samem ne potrjuje skladnosti s ciljem kontrolnega seznama. 11.1 Splošni zaključek: Navedite primer, ki je najbližji potrjenemu stanju. 1, 2, 3 ali 4 Pripombe potrjevalca ukrepov varovanja v letalstvu EU Pripombe letalskega prevoznika Ime potrjevalca: Datum: Podpis: PRILOGA Seznam oseb in subjektov, ki so bili obiskani in s katerimi so bili opravljeni intervjuji Navedite ime subjekta, ime kontaktne osebe in datum obiska ali intervjujev.